શહેરના કાલાવડ રોડ ઉપર કૈલાશ કેવલામ ગ્રીનલેન્ડ સોસાયટીમાં રહેતા અને મક્કમ ચોકમાં રમેશચંદ્ર એન્ડ કંપની નામે તથા પત્ની દિશાબેનના નામે ડી એન્ડ ડી કંપની માર્કેટિંગ નામે ટીએમટી લોખંડના સળીયાનો વ્યવસાય કરતા નૈનેશભાઈ રતિલાલ દાવડા નામના લોહાણા વેપારીએ ભક્તિનગર પોલીસ સ્ટેશનમાં નોંધાવેલી ફરિયાદમાં જણાવ્યું હતું કે તેઓ ૨૦ વર્ષથી વેપાર કરે છે તેઓને નવેમ્બર ૨૦૧૭માં સેલ્સમેન દિવ્યેશ કારીયા મારફતે વડોદરા કારેલીબાગમાં રહેતા અને આર આર ટ્રેડિંગ કંપની નામની પેઢીના માલીક રાજનીકાંતભાઈ ઉર્ફે રાજુભાઈ કાંતિલાલ શાહ અને તેના પુત્ર ઋષભ સાથે ઓળખાણ થઇ હતી તેઓએ રથં ૨૮,૧૪૦ કિલો લોખંડ મંગાવી ૧૦,૬૨,૭૨૬ રુપિયાનું પેમેન્ટ કરી આપ્યું હતું બાદમાં ૨૦,૭૭૦ કિલોનો ઓર્ડર આપી ૭,૫૬,૦૨૮ રુપિયાનું, ૨૭,૧૮૦ કિલોનો ઓર્ડર આપી ૯,૮૯,૩૫૨ રુપિયાનું રાબેતા મુજબ પેમેન્ટ કરી આપ્યું હતું તેઓ મેસેજ કે ફોન મારફતે ઓર્ડર આપતા હતા છેલ્લે જાન્યુઆરી ૨૦૧૮થી ફેબ્રુઆરી ૨૦૧૮ દરમિયાન કટકે કટકે ઓર્ડર આપી ૨,૨૨,૧૯૯ કિલોગ્રામ લોખંડનો ઓર્ડર આપી લોખંડ લઇ લીધું હતું જે પેટે ૧,૦૬,૪૧,૩૬૭ રુપિયા લેણાં નીકળતા હોય આ પૈસા અનેક વખત ફોનથી માંગી તથા રુબરુ સેલ્સમેનને મોકલી ઉઘરાણી કરી હોવા છતાં તે પિતા-પુત્ર વાયદાઓ પાડતા હતા અને આજદિન સુધી પૈસા આપ્યા ન હતા આ પિતા-પુત્રએ ભાવનગરમાં પણ વ્યાપારિક પેઢીઓ સાથે સંબંધ કેળવી ઠગાઈ કરી હોય તે અંગે ભાવનગર કોટર્મા ફરિયાદ દાખલ થઇ હોવાનું જાણવા મળ્યું છે આ ઠગાઈ અંગે અંતે ફરિયાદ નોંધાવતા ભક્તિનગર પીએસઆઇ પી બી જેબલીયા સહિતના સ્ટાફે જરુરી કાર્યવાહી હાથ ધરી છે.